b'\n_START_ARTICLE_\nKarl Fjodorovi\xc4\x8d Oldekop\n_START_SECTION_\n\xc5\xbdivljenje\n_START_PARAGRAPH_\nPri sedmih letih je bil vpisan v dvorski Preobra\xc5\xbeenski polk; njegova aktivna voja\xc5\xa1ka slu\xc5\xbeba se je pri\xc4\x8dela leta 1795, saj je postal stotnik v \xc4\x8cernigovskem pehotnem polku. V \xc4\x8dasu prve vojne s Francijo je bil adjutant poveljnika rezerve. Naslednje leto je postal poveljnik Krimskega mu\xc5\xa1ketirskega polka. 30. novembra 1806 je bil imenovan za carjevega pribo\xc4\x8dnika._NEWLINE_Leta 1807 je ponovno sodeloval v bojih s Francozi in pozneje \xc5\xa1e proti Turkom. Januarja 1810 je postal poveljnik Aleksopolskega mu\xc5\xa1ketirskega polka. \xc4\x8cez dve leti je, kljub \xc4\x8dinu polkovnika, opravljal dol\xc5\xbenosti generala 3. rezervne opazovalne armade; posledi\xc4\x8dno je bil 2. decembra 1812 povi\xc5\xa1an v generalmajorja (z retroaktivnostjo od 31. julija)._NEWLINE_Sodeloval je v bitki za Dresden, za K\xc3\xb6lm, za Leipzig, za Pariz,... 20. septembra 1821 je bil povi\xc5\xa1an v generalporo\xc4\x8dnika._NEWLINE_Upokojil se je leta 1829.'